№ КГИП-1-15/284-ВН от 30.01.2026

**«Жекешелендіру объектілерін сату қағидаларын бекіту туралы» Қазақстан Республикасы Үкіметінің 2011 жылғы 9 тамыздағы № 920 қаулысына өзгерістер мен толықтырулар енгізу туралы» Қазақстан Республикасы Үкіметі қаулысының жобасын (бұдан әрі – Жоба) қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жобада «Қазақстан Республикасының кейбір заңнамалық актілеріне цифрландыру, көлік және кәсіпкерлік мәселелері бойынша өзгерістер мен толықтырулар енгізу туралы» 2026 жылғы 9 қаңтардағы Қазақстан Республикасының Заңына (бұдан әрі – Заң) және Қазақстан Республикасының Цифрлық кодексіне (бұдан әрі – Цифрлық кодекс) сәйкес келтіру мақсатында Жекешелендіру объектілерін сату қағидаларына (бұдан әрі – Қағидалар) өзгерістер мен толықтырулар енгізуге бағытталған.

Саяси тұрақсыздық немесе жаппай қоғамдық наразылық қаупі қарастырылмайды.

**2. Құқықтық салдарын бағалау:**

Жоба қолданыстағы Қазақстан Республикасының заңнамасына қайшы келмейді және Цифрлық кодекс пен Заңды іске асыру үшін қолданыстағы Қағидалардың ережелеріне нақтылау енгізеді.

**3. Ақпараттық салдарларды бағалау:**

Жобаны қабылдау мемлекеттік меншік объектілерін жекешелендіру бөлігінде Қағидалардың ережелерін Цифрлық кодекс пен Заң нормаларына сәйкес келтіруге мүмкіндік береді, бұл Қазақстан Республикасы заңнамасы нормаларының тұтастығын қамтамасыз етеді және жекешелендіру процесіне әлеуетті қатысушылардың хабардар болуын арттырады.

Ықтимал теріс ақпараттық салдарлар жоқ.

**4. Өзге де салдарларды бағалау:**

Жобаны қабылдау мемлекеттік мүлікті жекешелендіру бөлігінде Қазақстан Республикасының заңнама нормаларының үйлесімділігін қамтамасыз етеді және мемлекеттік (тіркеуші) органдардың ақпараттық жүйелері мен мемлекеттік мүлік тізімілінің веб-порталының интеграциясы арқылы жекешелендіру объектілеріне (жылжымайтын мүлік, көлік құралдары) сатып алушылардың құқықтарын мемлекеттік тіркеу рәсімдерін автоматтандыруға мүмкіндік береді, ол мемлекеттік органдардың жедел әрекеттесуіне ықпал етеді, сәйкес рәімдердің ашықтығын күшейтеді, және мемлекеттік меншікті жекешелендіру процесінің жалпы тиімділігін арттырады.

Жобаны қабылдау теріс экономикалық, әлеуметтік және/немесе басқа да салдарға әкеп соқпайды.

**Қазақстан Республикасының**

**Қаржы министрі М. Такиев**

**Согласовано**

30.01.2026 18:16 Аужанова Айнагуль Азнабековна

