№ КГИП-1-15/284-ВН от 30.01.2026

**«Жекешелендіру объектілерін сату қағидасын бекіту туралы» Қазақстан Республикасы Үкіметінің 2011 жылғы 9 тамыздағы № 920 қаулысына өзгерістер мен толықтырулар енгізу туралы» Қазақстан Республикасы Үкіметі қаулысының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **Р/с №** | **Құрылым-дық актінің құрылымдық элементі** | **Қолданыстағы редакция** | **Ұсынылатын редакция** | **Негіздеме:**  **1) түзетудің мәні;**  **2) енгізілетін әрбір түзетудің дәлелді негіздемесі;**  **3) тиісті құқықтық актіге сілтеме, тапсырмалардың (бар болса) нөмірі, күні** |
| 1 | 2 | 3 | 4 | 5 |
| **Жекешелендіру объектілерін сату қағидасы** | | | | |
| 1. | 2- тармақтың 3) тармақшасы | 3) аукцион – тізілімнің веб-порталын пайдалану арқылы **электрондық** форматта өткізілетін сауда-саттықтың қатысушылар өз ұсыныстарын жария түрде мәлімдейтін нысаны; | 3) аукцион – тізілімнің веб-порталын пайдалану арқылы **цифрлық** форматта өткізілетін сауда-саттықтың қатысушылар өз ұсыныстарын жария түрде мәлімдейтін нысаны; | «Электрондық» деген сөзді «сандық» деген сөзге ауыстыру бөлігінде «Қазақстан Республикасының кейбір заңнамалық актілеріне цифрландыру, көлік және кәсіпкерлік мәселелері бойынша өзгерістер мен толықтырулар енгізу туралы» Қазақстан Республикасының Заңымен енгізілген өзгерістерді ескере отырып, «Мемлекеттік мүлік туралы» Қазақстан Республикасы Заңының (бұдан әрі – Заң) 100-бабының 1-тармағының үшінші бөлігіне сәйкес келтіру мақсатындағы түзету. |
| 2. | 2- тармақтың 10) тармақшасы | 10) жекешелендіру объектісі – **мүліктік кешен ретінде кәсіпорын;** жекешелендірілуі тұйық технологиялық тізбекті бұзбайтын мүліктік кешен ретіндегі кәсіпорынның өндірістік және өндірістік емес бөлімшелері мен құрылымдық бірліктері; мемлекеттік заңды тұлғалардың мүлкі; акционерлік қоғамдардың акциялары; жауапкершілегі шектеулі серіктестіктердің жарғылық капиталындағы қатысу үлестері; акционерлік қоғамдардың мемлекетке тиесілі акцияларына құқықтарды куәландыратын туынды бағалы қағаздар; | 10) жекешелендіру объектісі – жекешелендірілуі тұйық технологиялық тізбекті бұзбайтын мүліктік кешен ретіндегі кәсіпорынның өндірістік және өндірістік емес бөлімшелері мен құрылымдық бірліктері; мемлекеттік заңды тұлғалардың мүлкі; акционерлік қоғамдардың акциялары; жауапкершілегі шектеулі серіктестіктердің жарғылық капиталындағы қатысу үлестері; акционерлік қоғамдардың мемлекетке тиесілі акцияларына құқықтарды куәландыратын туынды бағалы қағаздар; | Мүліктік кешен ретінде кәсіпорынды жекешелендіру объектілерінің түрлері бөлігінде Заң нормасынан алып тастауға байланысты түзету енгізіледі.  Мәселен, «Қазақстан Республикасының кейбір заңнамалық актілеріне цифрландыру, көлік және кәсіпкерлік мәселелері бойынша өзгерістер мен толықтырулар енгізу туралы» Қазақстан Республикасының Заңына сәйкес Заңның 96-бабының 1-тармағының 1) тармақшасы және 97-бабы алып тасталды. |
| 3. | 2- тармақтың 13) тармақшасы | 13) қатысушы – аукционға, тендерге немесе екі кезеңді рәсімдер жолымен өтетін конкурсқа қатысу үшін белгіленген тәртіппен тіркелген жеке немесе мемлекеттік емес заңды тұлға; | 13) қатысушы – **осы Қағидалардың 13-тармағында көзделген жағдайларды қоспағанда,**  аукционға, тендерге немесе екі кезеңді рәсімдер жолымен өтетін конкурсқа қатысу үшін белгіленген тәртіппен тіркелген жеке немесе мемлекеттік емес заңды тұлға; | Нақтылайтын түзету, өйткені Қағидалардың 13-тармағына сәйкес мыналар:  1) Қазақстан Республикасының заңнамалық актілеріне немесе құрылтай құжаттарына сәйкес қызметтiң жүзеге асырылуы объектiнi сауда-саттықтарда сатудың шарты болып табылатын түрлерiмен айналысуға құқығы жоқ заңды тұлғалар;  2) ұйымдастырушы;  3) қор биржасындағы сауда-саттықты қоспағанда, акционерлік қоғамдар (жауапкершілігі шектеулі серіктестіктер) акцияларының мемлекеттік пакеттері (жарғылық капиталға қатысу үлесі) сауда-саттыққа шығарылған жағдайда мемлекет тікелей қатысатын квазимемлекеттік сектор субъектілері және олардың еншілес ұйымдары, сондай-ақ олармен үлестес болып табылатын өзге заңды тұлғалар сауда-саттықтың қатысушысы ретінде тіркелуге жатпайды. |
| 4. | 2- тармақтың 24) тармақшасы | 24) тізілімнің веб-порталы – www.e-qazyna.kz мекенжайы бойынша Интернет желісінде орналастырылған, мемлекеттік мүлік тізілімінің (бұдан әрі – тізілім) сатылатын объектілері жөніндегі **электрондық** дерекқорға бірыңғай қол жеткізу нүктесін ұсынатын интернет-ресурс; | 24) тізілімнің веб-порталы – www.e-qazyna.kz мекенжайы бойынша Интернет желісінде орналастырылған, мемлекеттік мүлік тізілімінің (бұдан әрі – тізілім) сатылатын объектілері жөніндегі **цифрлық** дерекқорға бірыңғай қол жеткізу нүктесін ұсынатын интернет-ресурс; | «Қазақстан Республикасының кейбір заңнамалық актілеріне цифрландыру, көлік және кәсіпкерлік мәселелері бойынша өзгерістер мен толықтырулар енгізу туралы» Қазақстан Республикасының Заңына сәйкес келтіру мақсатында түзету енгізіледі, оған сәйкес «электрондық мәліметтер базасы» деген сөздер «сандық мәліметтер базасы» деген сөздеріне ауыстыру бөлігінде түзетулер заңнамамен енгізілген. |
| 5. | 2- тармақтың 26) тармақшасы | 26) электрондық құжат – **ақпарат электрондық-цифрлық нысанда берілген және** электрондық цифрлық қолтаңба **арқылы куәландырылған құжат**; | 26) электрондық құжат – **құжатқа қол қоюға өкілеттігі бар тұлғаның** электрондық цифрлық қолтаңбасының **көмегімен оның дұрыстығын, тиесілілігін және өзгермейтіндігін растайтын цифрлық жазба**; | Электрондық құжат бөлігінде Қазақстан Республикасы Цифрлық кодексінің (бұдан әрі – Цифрлық кодекс) нормаларына сәйкес келтіру мақсатында түзету енгізіледі.  Цифрлық кодекстің 62-бабының 1-тармағын негізге ала отырып, электрондық цифрлық қолтаңбаның көмегімен оның дұрыстығын, тиесілілігін және өзгермейтіндігін растау электрондық құжат болып танылады.  Цифрлық кодекстің 62-бабының 2-тармағына сәйкес электрондық құжат осы Кодекстің талаптарына сәйкес келетін және оған қол қоюға өкілеттігі бар адамның электрондық цифрлық қолтаңбасы арқылы куәландырылған электрондық құжат қағаз жеткізгіштегі қол қойылған құжатпен тең болады. |
| 6. | 2- тармақтың 27) тармақшасы | 27) электрондық цифрлық қолтаңба (бұдан әрі – ЭЦҚ) – электрондық цифрлық қолтаңба құралд**арымен** жасал**ған** және электрондық құжаттың дұрыстығын, оның тиесілігін **және** мазмұнының өзгермейтіндігін растайт**ын** **электрондық цифрлық нышандар терімі**. | 27) электрондық цифрлық қолтаңба (бұдан әрі – ЭЦҚ) – электрондық цифрлық қолтаңба құралдарымен электрондық құжаттың дұрыстығын, оның тиесілігі мен мазмұнының өзгермейтіндігін растайтын және **жабық электрондық цифрлық қолтаңба қолданумен** жасалған **цифрлық жазба (цифрлық деректер жиынтығы).** | Цифрлық кодекстің 49-бабының 1-тармағына сәйкес келтіру мақсатында түзету енгізіледі, оған сәйкес электрондық цифрлық қолтаңба-электрондық цифрлық қолтаңбаның жабық кілті мен электрондық цифрлық қолтаңба құралдарын пайдалана отырып жасалған, электрондық құжаттың дұрыстығын, оның тиесілігін және мазмұнының өзгермейтіндігін растайтын цифрлық жазба (цифрлық деректер жиынтығы). |
| 7. | 3-тармақтың үшінші бөлігі | Мемлекеттік мүлікті басқару жөніндегі уәкілетті орган республикалық мүлікті жекешелендіруді жүзеге асырады, оның ішінде республикалық мүлікті, сондай-ақ нарықта үстем немесе монополиялық жағдайға ие табиғи монополия субъектілері немесе нарық субъектілері болып табылмайтын **мүліктік кешен ретіндегі кәсіпорындарды** жекешелендіру туралы шешім қабылдайды, объектіні жекешелендіруге дайындау процесінде республикалық мүліктің сақталуын қамтамасыз етеді, жекешелендіру процесін ұйымдастыру үшін делдалды тартады, жекешелендіру объектісін бағалауды қамтамасыз етеді, жекешелендіру объектісін сатып алу-сату шарттарын дайындау мен жасасуды және сатып алу-сату шарттары талаптарының сақталуын бақылауды жүзеге асырады. | Мемлекеттік мүлікті басқару жөніндегі уәкілетті орган республикалық мүлікті жекешелендіруді жүзеге асырады, оның ішінде республикалық мүлікті, сондай-ақ нарықта үстем немесе монополиялық жағдайға ие табиғи монополия субъектілері немесе нарық субъектілері болып табылмайтын **ұйымдардағы акциялардың мемлекеттік пакеттерін** **(қатысу үлестерін)** жекешелендіру туралы шешім қабылдайды, объектіні жекешелендіруге дайындау процесінде республикалық мүліктің сақталуын қамтамасыз етеді, жекешелендіру процесін ұйымдастыру үшін делдалды тартады, жекешелендіру объектісін бағалауды қамтамасыз етеді, жекешелендіру объектісін сатып алу-сату шарттарын дайындау мен жасасуды және сатып алу-сату шарттары талаптарының сақталуын бақылауды жүзеге асырады. | «Мүліктік кешен ретінде кәсіпорындар» деген сөздерді «ұйымдардағы акциялардың мемлекеттік пакеттері (қатысу үлестері)» деген сөздермен ауыстыру бөлігінде «Қазақстан Республикасының кейбір заңнамалық актілеріне цифрландыру, көлік және кәсіпкерлік мәселелері бойынша өзгерістер мен толықтырулар енгізу туралы» Қазақстан Республикасының Заңымен енгізілген өзгерістерді ескере отырып, Заңның 14-бабының 3-тармақшасына сәйкес келтіру мақсатында түзету енгізіледі. |
| 8. | 3-тармақтың төртінші бөлігі | Жергілікті атқарушы органдар коммуналдық мүлікті жекешелендіруді жүзеге асырады, оның ішінде коммуналдық мүлікті**,** **сондай-ақ мүліктік кешен ретінде кәсіпорындарды** жекешелендіру туралы шешімді «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының [Заңына](http://10.61.42.188/kaz/docs/Z010000148_#z2) сәйкес міндетті түрде жария тыңдау жүргізе отырып қабылдайды, объектіні жекешелендіруге дайындау барысында коммуналдық мүліктің сақталуын қамтамасыз етеді, жекешелендіру процесін ұйымдастыру үшін делдалды тартады, жекешелендіру объектісін бағалауды қамтамасыз етеді, жекешелендіру объектісінің сатып алу-сату шарттарын дайындау мен жасасуды және сатып алу-сату шарттары талаптарының сақталуын бақылауды жүзеге асырады. | Жергілікті атқарушы органдар коммуналдық мүлікті жекешелендіруді жүзеге асырады, оның ішінде коммуналдық мүлікті жекешелендіру туралы шешімді «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының [Заңына](http://10.61.42.188/kaz/docs/Z010000148_#z2) сәйкес міндетті түрде жария тыңдау жүргізе отырып қабылдайды, объектіні жекешелендіруге дайындау барысында коммуналдық мүліктің сақталуын қамтамасыз етеді, жекешелендіру процесін ұйымдастыру үшін делдалды тартады, жекешелендіру объектісін бағалауды қамтамасыз етеді, жекешелендіру объектісінің сатып алу-сату шарттарын дайындау мен жасасуды және сатып алу-сату шарттары талаптарының сақталуын бақылауды жүзеге асырады. | «, сондай-ақ мүліктік кешен ретінде кәсіпорындар» деген сөздерді алып тастау бөлігінде «Қазақстан Республикасының кейбір заңнамалық актілеріне цифрландыру, көлік және кәсіпкерлік мәселелері бойынша өзгерістер мен толықтырулар енгізу туралы» Қазақстан Республикасының Заңымен енгізілген өзгерістерді ескере отырып, Заңның 17-бабының 4) және 25) тармақшаларына, 18-бабының 4) және 24) тармақшаларына сәйкес келтіру мақсатында түзету енгізіледі. |
| 9. | 3-тармақтың алтыншы бөлігі | **Кәсіпорында мемлекеттік материалдық резервтің материалдық құндылықтары бар болса, кәсіпорынды мүліктік кешен ретінде жекешелендіру туралы шешім дайындау кезінде шешімнің жобасы мемлекеттік материалдық резерв, жұмылдыру даярлығы және қорғаныс саласындағы уәкілетті органдармен келісіледі.** | **Алып тасталсын.** | Мүліктік кешен ретінде кәсіпорынды жекешелендіру объектілерінің түрлері бөлігінде Заң нормасынан алып тастауға байланысты тармақ алынып тасталады (Заңның 96-бабы 1-тармағының 1) тармақшасы және 97-бабы алып тасталды). |
| 10. | 4-тармақ | 4. Екінші және одан кейінгі сауда-саттық өткізілетін жағдайларды қоспағанда, жекешелендіру объектілері сатуға жекешелендіру объектісінің алғашқы бағасынан төмен болмайтын бастапқы бағамен қойылады. | 4. Екінші және одан кейінгі **аукцион және тендер нысанындағы** сауда-саттық өткізілетін жағдайларды қоспағанда, жекешелендіру объектілері сатуға жекешелендіру объектісінің алғашқы бағасынан төмен болмайтын бастапқы бағамен қойылады. | Нақтылайтын түзету және Заңға енгізілген толықтырумен шартталған, оған сәйкес жекешелендіру объектісінің бастапқы бағасын екі кезеңдік рәсімдер арқылы конкурста төмендетуге жол берілмейді (Заңның 103-бабы 3-1-тармағының екінші бөлігі). |
| 11. | 5-тармақ | 5. **Мемлекеттік мүлікті иеліктен шығару Заңда және осы Қағидада белгіленген тәртіппен жүзеге асырылады.**  Тиісті саланың уәкілетті органының ұсынысы бойынша Қазақстан Республикасы Үкіметінің шешімі бойынша жекешелендіру объектілері осы Қағиданың [7-тарауына](https://adilet.zan.kz/kaz/docs/P1100000920#z212) сәйкес **екі кезеңді рәсімдер жолымен өтетін конкурста** **иеліктен** шығарылады.  Бұл ретте мемлекетке тиесілі акционерлік қоғамдардың акцияларына құқықтарды куәландыратын туынды бағалы қағаздар осы Қағиданың 8 тарауына сәйкес Қазақстан Республикасы Үкіметінің (республикалық меншік бойынша) немесе тиісті жергілікті атқарушы органның (коммуналдық меншік бойынша) шешімі бойынша **иеліктен** шығарылады.  Комиссия шешімінің негізінде мемлекеттік мүлік жөніндегі уәкілетті органның (республикалық меншік бойынша) немесе тиісті жергілікті атқарушы органның не аудандық маңызы бар қала, ауыл, кент, ауылдық округ әкімі аппаратының (коммуналдық меншік бойынша) шешімі бойынша жекешелендіру объектілері осы Қағиданың 4, 5 және 6-тарауларына сәйкес **аукцион немесе тендер нысанындағы сауда-саттықта сату, қор биржасындағы сауда-саттық** **жолымен** **иеліктен** шығарылады. | 5. **Алып тасталсын.**  Тиісті саланың уәкілетті органының ұсынысы бойынша Қазақстан Республикасы Үкіметінің шешімі бойынша жекешелендіру объектілері осы Қағиданың [7-тарауына](https://adilet.zan.kz/kaz/docs/P1100000920#z212) сәйкес **екі кезеңді рәсімдер жолымен өтетін конкурс арқылы** **сатуға** шығарылады.  Бұл ретте мемлекетке тиесілі акционерлік қоғамдардың акцияларына құқықтарды куәландыратын туынды бағалы қағаздар осы Қағиданың 8 тарауына сәйкес Қазақстан Республикасы Үкіметінің (республикалық меншік бойынша) немесе тиісті жергілікті атқарушы органның (коммуналдық меншік бойынша) шешімі бойынша **сатуға** шығарылады.  Комиссия шешімінің негізінде мемлекеттік мүлік жөніндегі уәкілетті органның (республикалық меншік бойынша) немесе тиісті жергілікті атқарушы органның не аудандық маңызы бар қала, ауыл, кент, ауылдық округ әкімі аппаратының (коммуналдық меншік бойынша) шешімі бойынша жекешелендіру объектілері осы Қағиданың 4, 5 және 6-тарауларына сәйкес **аукцион мен тендер нысанындағы сауда-саттықта, қор биржасындағы сауда-саттық арқылы сатуға** шығарылады. | Нақтылайтын (редакциялық) түзетулер және Қағидалар ережелерінің дәйектілігі (қайталануын болдырмау) мақсатында енгізіледі.  Қағидалардың 5-тармағының бірінші бөлігі алынып тасталады, өйткені Қағидалардың 11-тармағында сатушы жекешелендіру объектілерін сатуды Заңда және осы Қағидаларда айқындалған тәртіппен жүзеге асыратыны айқындалған.  Қағидалардың 5-тармағының мәтіні бойынша «иеліктен шығару» сөзі «сату» деген сөзбен ауыстырылады, өйткені Қағидалар Заңның 100-бабының 2-тармағына сәйкес әзірленді және жекешелендіру объектілерін сату тәртібін реттейді.  Иеліктен шығару - бұл мүлікті басқа тұлғаға беру туралы ауқымды түсінік. Бұл ретте, сату - бұл өтелетін мәміле (ақша үшін) иеліктен шығарудың бір түрі.  Атап айтқанда, Заң нормаларында жауапкершілігі шектеулі серіктестіктердің жарғылық капиталына мүліктік салым ретінде не акционерлік қоғамдардың акцияларын сатып алуға ақы төлеу ретінде мемлекеттік мүлікті иеліктен шығарудың өзге де тәсілдері айқындалған (Заңның 114-бабы); ғибадат үйлерін (ғимараттарын) және ғибадат мақсатындағы өзге де мүлікті діни бірлестіктерге меншікке беру (Заңның 118-бабы); өтеусіз шағын және орта кәсіпкерлік субъектілеріне меншікке беру (Заңның 120-бабы) және т. б. |
| 12. | 9-1-тармақ | 9-1. Жекешелендіру объектісі акционерлік қоғам акцияларының мемлекеттік пакеті, жауапкершілігі шектеулі серіктестіктің **жарғылық капиталына** **мемлекеттік қатысу үлесі** **немесе мүліктік кешен ретіндегі кәсіпорын** түрінде сатылатын болса, осы жекешелендіру объектісі басқаруында болатын тиісті саланың уәкілетті органы комиссияның қарауына шығару үшін сатушыға оны сату тәсілі мен шарттары бойынша ұсыныс береді.  Қажет болған жағдайда сатушы жекешелендіру объектісінің мүлкінің құрамы және шаруашылық қызметі бойынша құжаттарды сұратады.  Акционерлік қоғамның, жауапкершілігі шектеулі серіктестіктің **немесе мүліктік кешен ретіндегі кәсіпорынның** басшылығы акционерлік қоғам акцияларының мемлекеттік пакеті, жауапкершілігі шектеулі серіктестіктің жарғылық капиталындағы **мемлекеттік қатысу үлесі немесе мүліктік кешен ретіндегі кәсіпорын** түрінде жекешелендіру объектісі бойынша мәліметтердің дұрыстығына меншік құқығы сатып алушыға ауысқанға дейін жауапты болады.  Хабарлама жарияланғаннан кейін тиісті саланың уәкілетті органы және акционерлік қоғамның, жауапкершілігі шектеулі серіктестіктің **немесе мүліктік кешен ретіндегі кәсіпорынның** басшылығы жекешелендіру объектісін сатып алуды қалаушылардың жекешелендіру объектісін көруге еркін қатынауын қамтамасыз етеді. | 9-1. Жекешелендіру объектісі акционерлік қоғам **(**жауапкершілігі шектеулі серіктестіктің**)** акцияларының мемлекеттік пакеті **(жарғылық капиталына қатысу үлесі)** түрінде сатылатын болса, осы жекешелендіру объектісі басқаруында болатын тиісті саланың уәкілетті органы комиссияның қарауына шығару үшін сатушыға оны сату тәсілі мен шарттары бойынша ұсыныс береді.  Қажет болған жағдайда сатушы **акцияларының мемлекеттік пакеті (жарғылық капиталға қатысу үлесі)** жекешелендіру объектісі **болып табылатын** **акционерлік қоғамның (жауапкершілігі шектеулі серіктестіктің) мүлкі мен шаруашылық қызметінің құрамы бойынша құжаттарды сұратады.**  **Осы тармақта көрсетілген тиісті саланың уәкілетті органы** және акционерлік қоғамның **(жауапкершілігі шектеулі серіктестіктің)** басшылығы акционерлік қоғамның **(**жауапкершілігі шектеулі серіктестіктің**)** акцияларының мемлекеттік пакеті **(**жарғылық капиталға қатысу үлесі**)** түрінде жекешелендіру объектісі бойынша мәліметтердің дұрыстығына меншік құқығы сатып алушыға ауысқанға дейін жауапты болады.  Хабарлама жарияланғаннан кейін тиісті саланың уәкілетті органы және акционерлік қоғамның, жауапкершілігі шектеулі серіктестіктің басшылығы жекешелендіру объектісін сатып алуды қалаушылардың жекешелендіру объектісін көруге еркін қатынауын қамтамасыз етеді. | Мүліктік кешен ретінде кәсіпорынды жекешелендіру объектілерінің түрлері бөлігінде Заң нормасынан алып тастауға байланысты түзету енгізіледі (Заңның 96-бабы 1-тармағының 1) тармақшасы және 97-бабы алып тасталды).  Сондай-ақ Қағидалардың 9-1-тармағының екінші және үшінші бөлігінде мыналарға байланысты нақтылаушы түзетулер енгізіледі:  акционерлік қоғам (жауапкершілігі шектеулі серіктестік) акцияларының мемлекеттік пакетін сату кезінде шаруашылық жүргізуші субъектіге қатысты құжаттарды тікелей ұсыну талап етіледі;  тиісті саланың уәкілетті органы оған акциялардың (жарғылық капиталға қатысу үлестерінің) мемлекеттік пакетін иелену және пайдалану құқықтары берілген жағдайларда акционерлік қоғамдардың (жауапкершілігі шектеулі серіктестіктердің) тиісті директорлар кеңесінің (Байқау кеңесінің) құрамына өз өкілін тағайындайды, акционердің құзыреті шегінде бақылауды, басқаруды және т. б. жүзеге асырады. |
| 13. | 12-тармақтың 10) тармақшасы | 10) жекешелендіру объектісінің құнын бағалауды жүргізу және (немесе) жекешелендіру объектілері бойынша мәмілелерді сүйемелдеу мақсатында **«Тәуелсіз консультантты тарту қағидаларын бекіту туралы» Қазақстан Республикасы Ұлттық экономика министрінің 2023 жылғы 1 маусымдағы № 98 бұйрығымен бекітілген Тәуелсіз консультантты тарту** [**қағидаларында**](https://adilet.zan.kz/kaz/docs/V2300032695#z7) **(нормативтік құқықтық актілерді мемлекеттік тіркеу тізілімінде № 32695 болып тіркелген)** белгіленген тәртіппен тәуелсіз консультанттарды тарту; | 10) жекешелендіру объектісінің құнын бағалауды жүргізу және (немесе) жекешелендіру объектілері бойынша мәмілелерді сүйемелдеу мақсатында **немесе бағалаушыны мемлекеттік сатып алу туралы Қазақстан Республикасының заңнамасында** белгіленген тәртіппен тәуелсіз консультанттарды тарту; | Заңның 100-1-бабының 5-тармағына сәйкес келтіру мақсатында енгізілген өзгерістерді ескере отырып, түзету енгізіледі, оған сәйкес тәуелсіз консультанттар мен бағалаушыны тарту Қазақстан Республикасының мемлекеттік сатып алу туралы заңнамасына сәйкес жүзеге асырылады. |
| 14. | 12-тармқтың 12) тармақшасы | 12) сатып алушы**ның** талабы бойынша жекешелендіру объектілерінің ауыртпалықтары, **сондай-ақ егер жекешелендіру объектісі мүліктік кешен ретіндегі кәсіпорын болып табылса, жекешелендірілетін кәсіпорынның жасасқан шарттарының кредиторлық және дебиторлық берешектер сомасы** туралы ақпаратты дайындау және ұсыну; | 12) сатып алушы**лардың** талабы бойынша жекешелендіру объектілерінің ауыртпалықтары туралы ақпаратты дайындау және ұсыну; | Мүліктік кешен ретінде кәсіпорынды жекешелендіру объектілерінің түрлері бөлігінде Заң нормасынан алып тастауға байланысты түзету енгізіледі (Заңның 96-бабы 1-тармағының 1) тармақшасы және 97-бабы алып тасталды). |
| 15. | 15-тармақтың 3) тармақшасы | 3) екі кезеңді рәсімдер жолымен өтетін конкурсты қоспағанда, акционерлік қоғам акцияларының мемлекеттік пакеті**,** жауапкершілігі шектеулі серіктестіктің жарғылық капиталындағы мемлекеттік қатысу үлесі **немесе мүліктік кешен ретіндегі кәсіпорын** түріндегі әрбір жекешелендіру объектісі бойынша сауда-саттық нысаны мен шарттары туралы тиісті саланың уәкілетті органының ұсыныстарын қарайды және шешім қабылдайды; | 3) екі кезеңді рәсімдер жолымен өтетін конкурсты қоспағанда, акционерлік қоғам (жауапкершілігі шектеулі серіктестіктің) акцияларының мемлекеттік пакеті **(**жарғылық капиталындағы мемлекеттік қатысу үлесі**)** түріндегі әрбір жекешелендіру объектісі бойынша сауда-саттық нысаны мен шарттары туралы тиісті саланың уәкілетті органының ұсыныстарын қарайды және шешім қабылдайды; | Нақтылайтын түзету және Заңға енгізілген толықтырумен шартталған, оған сәйкес мүліктік кешен ретінде кәсіпорынды жекешелендіру объектілерінің түрлері бөлігінде Заң нормасынан алып тастауға байланысты түзету енгізіледі (Заңның 96-бабы 1-тармағының 1) тармақшасы және 97-бабы алып тасталды). |
| 16. | 18-тармақ | 18. Теңгерімдік құны республикалық бюджет туралы заңда белгіленген және тиісті қаржы жылының 1 қаңтарында қолданылатын айлық есептік көрсеткіштің 2500000 еселенген мөлшерінен астам болатын жекешелендіру объектілерін бағалауды халықаралық бағалау стандарттарына сәйкес тәуелсіз консультанттар жүзеге асырады. | 18. Теңгерімдік құны республикалық бюджет туралы заңда белгіленген және тиісті қаржы жылының 1 қаңтарында қолданылатын айлық есептік көрсеткіштің 2500000 еселенген мөлшерінен астам болатын **акционерлік қоғамдардың (жауапкершілігі шектеулі серіктестіктердің) акциялардың бақылау пакеті мемлекетке тиесілі акциялары (жарғылық капиталға қатысу үлестері) түріндегі** жекешелендіру объектілерін бағалауды халықаралық бағалау стандарттарына сәйкес тәуелсіз консультанттар жүзеге асырады. | Заңның 100-1-бабының 2-тармағына сәйкес келтіру мақсатында түзету енгізіледі, оған сәйкес: «Баланстық құны республикалық бюджет туралы заңда белгіленген және тиісті қаржы жылының 1 қаңтарында қолданылатын айлық есептік көрсеткіштің 2 500 000 еселенген мөлшерінен астам болатын жекешелендіру объектісін бағалауды халықаралық бағалау стандарттарына сәйкес тәуелсіз консультанттар жүзеге асырады.». |
| 17. | 19-тармақ | 19. **Теңгерімдік құны республикалық бюджет туралы заңда белгіленген және тиісті қаржы жылының 1 қаңтарында қолданылатын айлық есептік көрсеткіштің 2500000 еселенген мөлшерінен аз болатын** жекешелендіру объектілерін бағалау Қазақстан Республикасының бағалау қызметі туралы заңнамасына сәйкес жүзеге асырылады. | 19. **Осы Қағидалардың 18-тармағында көзделген жағдайларды қоспағанда,** жекешелендіру объектілерін бағалау Қазақстан Республикасының бағалау қызметі туралы заңнамасына сәйкес жүзеге асырылады. | Заңның 100-1-бабының 3-тармағына сәйкес келтіру мақсатында түзету енгізіледі, оған сәйкес: «Баланстық құны республикалық бюджет туралы заңда белгіленген және тиісті қаржы жылының 1 қаңтарында қолданылатын айлық есептік көрсеткіштің 2 500 000 еселенген мөлшерінен аз болатын жекешелендіру объектілерін бағалау Қазақстан Республикасының бағалау қызметі туралы заңнамасына сәйкес жүзеге асырылады.». |
| 18. | 24-тармақтың төртінші бөлігі | Қазақстан Республикасының монополияға қарсы заңнамасының талаптары қолданылатын акцияларды, **ұйымдардың** жарғылық капиталдарындағы үлестерді, **мүліктік кешендер ретінде мемлекеттік кәсіпорындарды** сату туралы хабарламаны объект (жекешелендіру кестесі) бойынша ақпарат тізілімге енгізілген күннен бастап күнтізбелік алпыс күн өткеннен кейін жариялауға жол беріледі. | Қазақстан Республикасының монополияға қарсы заңнамасының талаптары қолданылатын акцияларды (жарғылық капиталдарындағы үлестерді) **акционерлік қоғамдар (жауапкершілігі шектеулі серіктестіктер)** сату туралы хабарламаны объект (жекешелендіру кестесі) бойынша ақпарат тізілімге енгізілген күннен бастап күнтізбелік алпыс күн өткеннен кейін жариялауға жол беріледі. | Нақтылайтын түзету және Заңға енгізілген толықтырумен шартталған, оған сәйкес мүліктік кешен ретінде кәсіпорынды жекешелендіру объектілерінің түрлері бөлігінде Заң нормасынан алып тастауға байланысты түзету енгізіледі (Заңның 96-бабы 1-тармағының 1) тармақшасы және 97-бабы алып тасталды). |
| 19. | 26-тармақтың бірінші бөлігі | 26. Әрбiр жекешелендіру объектiсі бойынша сату туралы хабарлама жарияланғанға дейiн сатушы тізілімге мынадай құжаттардың:  1) жекешелендіру объектісінің құнын бағалау туралы есептің;  2) техникалық жағдайы туралы көріністі қамтамасыз ететін, кемінде 5 дана жекешелендіру объектісі фотосуретінің (тек жылжымайтын мүлік, көлік, жабдық және басқа да материалдық мүлік үшін);  3) сатып алу-сату шарты жобасы**ның электрондық көшiрмелерінің** тізілімге **енгізілуін** қамтамасыз етеді. | 26. Әрбiр жекешелендіру объектiсі бойынша сату туралы хабарлама жарияланғанға дейiн сатушы тізілімге мынадай құжаттардың:  1) жекешелендіру объектісінің құнын бағалау туралы есептің **электрондық көшiрмесі** немесе **қаржылық есептілік депозитарийінде бағалаушы қалыптастырған жекешелендіру объектісінің құнын бағалау туралы электрондық түрдегі есепке сілтеме**;  2) техникалық жағдайы туралы көріністі қамтамасыз ететін, кемінде 5 дана жекешелендіру объектісі фотосуреттерінің (тек жылжымайтын мүлік, көлік, жабдық және басқа да материалдық мүлік үшін);  3) сатып алу-сату шарты жобасы**ның** тізілім**нің** **веб-порталына** **орналастыруын** қамтамасыз етеді. | Нақтылайтын (редакциялық) түзетулер және Мемлекет басшысының 2025 жылғы 8 қыркүйектегі «Қазақстан жасанды интеллект дәуірінде: цифрлық трансформация арқылы өзекті міндеттер мен олардың шешімдері» атты Қазақстан халқына жолдауында белгіленген цифрландыру жөніндегі шараларды іске асыруға енгізіледі.«Қазақстан Республикасындағы бағалау қызметі туралы» Қазақстан Республикасы Заңының 9-бабының 2-тармағына сәйкес «Қазақстан Республикасының кейбір заңнамалық актілеріне цифрландыру, көлік және кәсіпкерлік мәселелері бойынша өзгерістер мен толықтырулар енгізу туралы» Қазақстан Республикасының Заңымен енгізілген өзгерістер мен толықтыруларды ескере отырып, бағалау туралы есепті электрондық түрде қаржылық есептілік депозитарийінде бағалаушы қалыптастырады. |
| 20. | 26-1- тармақ жаңа | **Жоқ**. | **26-1. Тізілім веб-порталының қаржылық есептілік депозитарийімен ақпараттық өзара әрекеттесу арқылы Қаржылық есептілік депозитарийінде бағалаушы қалыптастырған жекешелендіру объектісінің құнын бағалау туралы есепке сілтеме сатушымен орналастырылады.** | Мемлекет басшысының 2025 жылғы 8 қыркүйектегі «Қазақстан жасанды интеллект дәуірінде: цифрлық трансформация арқылы өзекті міндеттер мен олардың шешімдері» атты Қазақстан халқына жолдауында белгіленген цифрландыру жөніндегі шараларды іске асыру үшін жаңа тармақ енгізіледі.Қаржылық есептілік депозитарийінде бағалаушы қалыптастырған жекешелендіру объектісінің құнын бағалау туралы есепке сілтемені көрсетуге қатысты Қағидалардың 26-тармағының бірінші бөлігінің 1) тармақшасына түзету енгізумен шартталған.«Қазақстан Республикасының кейбір заңнамалық актілеріне цифрландыру, көлік және кәсіпкерлік мәселелері бойынша өзгерістер мен толықтырулар енгізу туралы» Қазақстан Республикасының Заңымен енгізілген өзгерістер мен толықтыруларды ескере отырып, «Бухгалтерлік есеп және қаржылық есептілік туралы» Қазақстан Республикасы Заңының 1-бабының 10) тармақшасына сәйкес қаржылық есептілік депозитарийі (бұдан әрі – депозитарий) – жылдық қаржылық есептілік және ұйымдар жыл сайын беріп отыратын аудиторлық есептер, ақционерлік қоғамдардың үлестес тұлғаларының тізімі сондай-ақ акционерлік қоғамдардың корпоративтік оқиғалары туралы ақпарат қамтылатын Қазақстан Республикасының бағалау қызметі туралы заңнамасына сәйкес бағалау туралы есептер, пайдаланушылар үшін ашық қолжетімді электрондық деректер базасы. |
| 21. | 76-тармақ | 76. Екі кезеңді рәсімдер арқылы конкурс мынадай iс-шаралар жоспарын қамтиды:  1) **Заңның** [**100-1-бабында**](https://adilet.zan.kz/kaz/docs/Z1100000413#z1552) белгіленген тәртiппен, **жекешелендiру объектiсiн жан-жақты талдауды, оның құнын бағалауды жүргізу үшін** тәуелсіз консультантты тарту **және әлеуетті сатып алушылар (инвесторлар) үшiн сату объектiсi туралы ақпараттық дерекқор қалыптастыру;**  **Жоқ.**  **2)** сатушының жекешелендiру объектiсiн сату туралы хабарламаны тізілімнің веб-порталында қазақ және орыс тiлдерiнде жариялауы, сондай-ақ тәуелсіз консультанттың әлеуетті сатып алушыларға (инвесторларға) сату туралы ұсынысты жіберуі;  **3)** тәуелсіз консультанттың әлеуетті сатып алушылардың (инвесторлардың) ұсыныстары бар өтiнiмдерiнің тiзбесiн қалыптастыруы;  **4)** **келiссөздер** **барысында** ең жақсы ұсыныстарды ұсынған (конкурстың бірінші кезеңі) кемiнде екi әлеуетті сатып алушыны (инвестор**ды**) анықтау мақсатында, **өтiнiмдердiң тiзбесi бойынша** тәуелсіз консультанттың қатысуымен сатушының әлеуетті сатып алушылармен (инвесторлармен) **келiссөздер жүргізуі**;  **5)** сатушының бұрын ұсынылған шарттарды жақсарту нысанасына тәуелсіз консультанттың қатысуымен конкурстың бiрiншi кезеңiнiң жеңiмпаздарымен **келiссөздер** жүргізуі (конкурстың екiншi кезеңi).  **Жоқ**. | 76. Екі кезеңді рәсімдер арқылы конкурс мынадай iс-шаралар жоспарын қамтиды:  1) **Осы Қағидалардың 12-тармағының 10) тармақшасында** белгіленген тәртiппен тәуелсіз консультантты тарту;  **2)** **тәуелсіз консультанттың жекешелендіру объектісіне жан-жақты талдау жүргізу және оның құнын бағалау, әлеуетті сатып алушыларға (инвесторларға) қойылатын талаптарды (қажет болған жағдайда) және жекешелендіру шарттарын әзірлеу, әлеуетті сатып алушылар (инвесторлар) үшін жекешелендіру объектісі туралы ақпаратты қалыптастыру жөніндегі жұмыстарды жүзеге асыруы;**  **3)** сатушының жекешелендіру объектісін тізілімнің веб-порталында қазақ және орыс тілдерінде сатқаны туралы хабарламаны жариялауы, сондай-ақ тәуелсіз консультанттың **талаптарға сәйкес келетін (бар болса)** әлеуетті сатып алушыларға (инвесторларға) сату туралы ұсынысты жіберуі;  **4)** тәуелсіз консультанттың әлеуетті сатып алушылардың (инвесторлардың) ұсыныстары бар өтiнiмдерiнің тiзбесiн қалыптастыруы;  **5)** сатушының тәуелсіз консультанттың қатысуымен ең үздік ұсыныстарды ұсынған кемінде екі әлеуетті сатып алушыны (инвесторларды) анықтау мақсатында әлеуетті сатып алушылардың (инвесторлардың) **өтінімдерін** **ашуы** (конкурстың бірінші кезеңі);  **6)** сатушының тәуелсіз консультанттың қатысуымен бірінші кезеңнің жеңімпаздары **арасында** бұрын ұсынылған **бағаны және (немесе)** шарттарды жақсарту тұрғысынан **сауда-саттық** өткізу (конкурстың екінші кезеңі);  **7) конкурс қорытындысын шығару.** | Нақтылайтын түзетулер және Заңның 103-бабының 2-тармағына сәйкес енгізілген өзгерістер мен толықтыруларды ескере отырып, сондай-ақ тармақшалардың нөмірленуін ретке келтіру мақсатында түзету енгізіледі.  Бұл ретте, тәуелсіз консультантты тарту тәртібінің бөлігінде Заңның 100-1-бабына сәйкес енгізілген өзгерістерді ескере отырып, Қағидалардың 76-тармағының 1) тармақшасында Қағидалардың 12-тармағының 10) тармақшасына сілтеме көрсетілген, ол осы салыстырмалы кестеде келтірілген (осы салыстырмалы кестенің 10-жолы).  Қағидалардың 76-тармағының 2), 3), 4), 5), 6) және 7) тармақшалары Заңның 103-бабының 2-тармағының 2), 3), 4), 5), 6) және 7) тармақшаларына сәйкес енгізілген өзгерістерді ескере отырып, сәйкес келтірілді, сондай-ақ тармақшалардың нөмірленуін ретке келтірілді. |
| 22. | 78-тармақ | 78. Сатушы, тәуелсіз консультант және екi кезеңдi рәсiмдер арқылы конкурстың **барлық** қатысушылары **келiссөздiң** әрбiр кезеңiнiң өткiзiлу қорытындылары бойынша оның нәтижелерi туралы хаттамаға қол қояды. | 78. **Конкурстың** әрбір кезеңін өткізу қорытындысы бойынша сатушы, тәуелсіз консультант және конкурсқа қатысушылар екі кезеңдік рәсімдер арқылы оның нәтижелері туралы хаттамаға қол қояды. | Заңның 103-бабының 3-тармағының өзгертілген редакциясына сәйкес келтіру мақсатында түзету енгізіледі, оған сәйкес: «Сатушы, тәуелсіз консультант және конкурстың барлық қатысушылары өткiзілген келiссөздердiң әрбiр кезеңiнiң қорытындылары бойынша оның нәтижелерi туралы хаттамаға қол қояды.». |
| 23. | 78-1-тармақ жаңа | **Жоқ**. | **78-1. Екі кезеңдік рәсімдер арқылы конкурс өткізу кезінде жекешелендіру объектісінің бастапқы бағасы осы Қағидалардың 17-тармағының 2) тармақшасына сәйкес айқындалған жекешелендіру объектісінің бастапқы бағасына тең болады.**  **Конкурста жекешелендіру объектісінің бастапқы бағасын екі кезеңдік рәсімдер арқылы төмендетуге жол берілмейді.** | Жаңа тармақ Заңның 103-бабының нормаларына сәйкес келтіру мақсатында, 3-1-тармақпен толықтырылды: «конкурсты екі кезеңдік рәсімдер арқылы өткізу кезінде жекешелендіру объектісінің бастапқы бағасы осы Заңның 100-1-бабының 1-тармағына сәйкес айқындалған жекешелендіру объектісінің бастапқы бағасына тең болады.  Конкурста жекешелендіру объектісінің бастапқы бағасын екі кезеңдік рәсімдер арқылы төмендетуге жол берілмейді.».  Бұл ретте бастапқы бағаны айқындау бөлігінде Заңның 100-1-бабының 1-тармағына сәйкес келетін Қағидалардың 17-тармағының 2) тармақшасына сілтеме көрсетілген. |
| 24. | 91-тармақтың төртінші бөлігі | **Мүліктік кешен ретінде мемлекеттік кәсіпорын сатылатын болса, сатып алушы «Заңды тұлғаларды мемлекеттік тіркеу және филиалдар мен өкілдіктерді есептік тіркеу туралы» Қазақстан Республикасы** [**Заңының**](https://adilet.zan.kz/kaz/docs/Z950002198_#z2) **талаптарына сәйкес жекешелендірілген мемлекеттік кәсіпорынның қызметі тоқтатылғанын мемлекеттік тіркеуді жүзеге асырып, сатушыға тіркеудің өткізілгені туралы міндетті түрде хабарлауға тиіс.** | **Алып тасталсын.** | Қағидалардың 91-тармағының осы бөлігін алып тастау жекешелендіру объектілерінің түрлері бөлігінде мүліктік кешен ретінде кәсіпорынды заң нормасынан алып тастаумен шартталған (Заңның 96-бабы 1-тармағының 1) тармақшасы және 97-бабы Алып тасталды). |
| 25. | 95-1-тармақ жаңа | **Жоқ**. | **95-1. Жылжымайтын мүлік түріндегі жекешелендіру объектісі бойынша тараптар қабылдау-беру актісіне қол қойғаннан кейін, осы Қағидалардың 91 және 95-тармақтарында белгіленген тәртіпте осы жылжымайтын мүліктің тиісті сатып алу-сату шарты сатып алушының құқығын мемлекеттік тіркеу үшін ақпараттық өзара әрекеттесу арқылы тізілім веб-порталымен құқықтық кадастрға жіберіледі.**  **Көлік құралы түріндегі жекешелендіру объектісі бойынша тараптар қабылдау-беру актісіне қол қойғаннан кейін, осы Қағидалардың 91 және 95-тармақтарында белгіленген тәртіпте сатып алу-сату шарты осы көлік құралына тиісті сатып алушының құқығын мемлекеттік тіркеу үшін ақпараттық өзара әрекеттесу арқылы тізілім веб-порталымен көліктерді мемлекеттік тіркеудің бірыңғай цифрлық жүйесіне жіберіледі.** | Мемлекет басшысының 2025 жылғы 8 қыркүйектегі «Қазақстан жасанды интеллект дәуірінде: цифрлық трансформация арқылы өзекті міндеттер мен олардың шешімдері» атты Қазақстан халқына жолдауында белгіленген цифрландыру жөніндегі шараларды іске асыру және мемлекеттік тіркеу рәсімдеріне уақытты қысқарту мақсатында енгізіледі.«Жылжымайтын мүлікке құқықтарды мемлекеттік тіркеу туралы» Қазақстан Республикасының Заңының (бұдан әрі – Мемлекеттік тіркеу туралы заң) 1-бабына сәйкес құқықтық кадастр – жылжымайтын мүлікке тіркелген құқықтардың (құқықтық ауыртпалықтардың) бірыңғай мемлекеттік тізілімі; электрондық тіркеу – тіркеуші органға құқықтық кадастрдың ақпараттық жүйесі арқылы түсетін құқық белгілейтін құжаттың электрондық көшірмесі негізінде жүзеге асырылатын мемлекеттік тіркеу.Мемлекеттік тіркеу туралы заңның 21-бабының 2-1-тармақшасына сәйкес мемлекеттік электрондық ақпараттық ресурстар болып табылатын, жылжымайтын мүлікке құқықтарды мемлекеттік тіркеу үшін қажетті мәліметтерді тіркеуші орган электрондық цифрлық қолтаңбалармен куәландырылған электрондық құжаттар нысанында тиісті мемлекеттік ақпараттық жүйелерден алады.Қазақстан Республикасы Ішкі істер министрінің 2014 жылғы 2 желтоқсандағы № 862 бұйрығымен бекітілген Көлiк құралының сәйкестендіру нөмірі бойынша көлік құралдарының жекелеген түрлерiн мемлекеттiк тiркеу және есепке алу, Механикалық көлік құралдарын жүргізушілерді даярлау, Емтихандар қабылдау және жүргізуші куәліктерін беру қағидаларына (бұдан әрі – Есепке алу қағидалары) сәйкес мемлекеттік тіркеу «Азаматтарға арналған үкімет» Мемлекеттік корпорациясы» КЕАҚ филиалы арқылы «электрондық үкімет» веб-порталы немесе ақпараттандыру объектілері (электрондық ақпараттық ресурстар, бағдарламалық қамтамасыз ету, интернет-ресурс және ақпараттық-коммуникациялық инфрақұрылым) арқылы көзделген.Есепке алу қағидаларының 3-тармағының 8) тармақшасына сәйкес көлік құралдарын мемлекеттік тіркеудің бірыңғай ақпараттық жүйесі (бұдан әрі – БАЖ) – «Жол жүрісі туралы» Қазақстан Республикасы Заңының 72-бабының [1-тармағында](http://10.61.42.188/kaz/docs/Z1400000194#z310) көзделген, сондай-ақ тіркеу әрекетінде жасалған көлік құралын міндетті тіркеу деректері бойынша көлік құралдары және олардың иелері туралы мәліметтерді орталықтандырылған есепке алуды қамтамасыз ететін, уәкілетті органның мемлекеттік ақпараттық жүйе. Бұл ретте осы жүйенің атауы «Жол қозғалысы туралы» Қазақстан Республикасы Заңының 72-бабының 2-тармағында көрсетіледі, ол «Қазақстан Республикасының кейбір заңнамалық актілеріне цифрландыру, көлік және кәсіпкерлік мәселелері бойынша өзгерістер мен толықтырулар енгізу туралы» Қазақстан Республикасы Заңының 1-бабының 80-тармағына сәйкес «ақпараттық жүйе» деген сөздерді «цифрлық жүйе» деген сөздерге ауыстыру бөлігінде бүкіл мәтін бойынша өзгерістер енгізілді.Осыған байланысты жаңа 95-1-тармақта жүйенің атауы «көлік құралдарын мемлекеттік тіркеудің бірыңғай цифрлық жүйесі», яғни «Жол қозғалысы туралы» Қазақстан Республикасының Заңына енгізілген өзгерістер ескеріле отырып баяндалған. |

**Қазақстан Республикасының**

**Қаржы вице-министрі Д. Темірбеков**

**Согласовано**

30.01.2026 18:16 Аужанова Айнагуль Азнабековна

